**דף מידע והנחיות בנושא בדיקת MRI ערמונית**

שלום רב,

דף זה מרכז עבורכם מידע אודות בדיקת -MRI וכן הנחיות לקראת ביצוע הבדיקה.

בדיקת ה-MRI נחשבת בטוחה , הבדיקה אינה כואבת ולא ידוע שיכולה לגרום לנזק כלשהוא בטווח הקצר או בטווח הארוך.

בחלק מבדיקות ה-MRI מוזרק לווריד חומר ניגודי בשם "גדוליניום". הגדוליניום אינו מכיל יוד, ותגובה אלרגית לחומר או תופעת לוואי אחרת נדירה מאד.

השדה המגנטי החזק של ה-MRI, יכול למשוך אליו חומרים מתכתיים, לכן אסור באיסור מוחלט להיכנס אל סביבת ה- MRI עם אביזרים המכילים חומרים מתכתיים.

יש לדווח לצוות על כל חפץ/אביזר/מכשור/שתל הקיים בגוף או מחוץ לגוף, כדי לבדוק התאמתם לסביבת ה-MRI.

משך הבדיקה לרוב בין 15 ל-45 דקות. במהלך הסריקה חשוב לשכב במנוחה מבלי לזוז. במהלך הבדיקה תקבל אוזניות. אנא השתמש בהם למניעת נזק לאוזניים מהרעש של מכשיר.

**חשוב!**

**המגנט עלול לגרום לתזוזה של מתכות שנמצאות בגוף ועלול להפריע לתפקודם התקין של קוצבי לב. אנו מבקשים בכל לשון של בקשה שתקראו בעיון את השאלון המצורף וענו על כל השאלות המצוינות בשאלון.**

**השדה המגנטי החזק משפיע גם על כרטיסים מגנטים לסוגיהם ומכשירים אלקטרונים. לפני הבדיקה יש להסיר תכשיטים, פירסינג, שעונים, סיכות ראש, מטבעות, כרטיסים מגנטים כולל כרטיסי אשראי, מכשירי שמיעה, משאבות אינסולין, משקפיים וביגוד עם אבזמים וכפתורים.**

**נא להביא לבדיקה:**

1. תעודה מזהה
2. הפניה רפואית לביצוע בדיקת MRI
3. **בדיקת PSA עדכנית מהחודש האחרון**
4. בדיקות דימות קודמות ב- CD + פענוח (במידה שלא בוצעו במרכז רפואי קפלן)
5. סיכומי אשפוז קודמים
6. תרופות קבועות
7. **יש להצטייד בטפסי התחייבויות עבור בי"ח קפלן לפי השרות הנדרש**
8. יש לשים לב שטופס ההתחייבות מיועד לבית חולים קפלן בלבד

**הכנות לבדיקה:**

1. כשעתיים עד ארבע שעות לפני הבדיקה יש לבצע חוקן FLEET ENEMA
2. אין לקיים יחסי מין שלושה ימים לפני מועד הבדיקה

**הערות :**

1. יש להגיע ללא תכשיטים לבדיקה
2. יש להודיע למזכירות המכון במידה וישנם מסמרים, פלטינות, מתכות, רסיסים, קעקועים חדשים
3. לשינוי/ ביטול תור- נא להתקשר למכון MRI בימים א'-ה' בשעות 09:00-14:00
4. ניתן לצפות בממצאי הבדיקה לאחר כשלושה שבועות ממועד הבדיקה דרך האפליקציה של כללית
5. במקרה שיש צורך באפוטרופוס יש להגיע עם אישורים רלבנטיים בתוקף ות.ז.

נשמח לענות על כל שאלתכם  בטל: 08-9441005 בין השעות : 09:00-14:00

בברכת בריאות שלמה,

צוות מכון MRI